Diari Oficial de la Generalitat Valenciana


Sumari del DOGV 2653, del 27-12-1995 (1995/837022)

ORDRE de 21 de desembre de 1995, de la Conselleria de Treball i Afers Socials, mitjançant la qual es modifica l'Ordre de 22 de novembre de 1995, per la qual s'estableix un Programa de Formació Ocupacional destinat específicament a col·lectius d'inserció laboral complexa, preferentment aturats de llarga durada majors de 40 anys (Programa Formació amb Salari)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/21/(1)/dof/vci/html**

### Dades del document

Número de DOGV
:   2653

Data del DOGV
:   27-12-1995

Secció del DOGV
:   DISPOSICIONS GENERALS

Número del document
:   1995/837022


Data del document
:   21-12-1995

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 21 de desembre de 1995, de la Conselleria de Treball i Afers Socials, mitjançant la qual es modifica l'Ordre de 22 de novembre de 1995, per la qual s'estableix un Programa de Formació Ocupacional destinat específicament a col·lectius d'inserció laboral complexa, preferentment aturats de llarga durada majors de 40 anys (Programa Formació amb Salari)   
Amb data 27 de novembre de 1995, va ser publicada al Diari Oficial de la Generalitat Valenciana l'Ordre de 22 de novembre de 1995, per la qual s'estableix un Programa de Formació Ocupacional destinat específicament a col·lectius d'inserció laboral complexa, preferentment aturats de llarga durada majors de 40 anys (Programa Formació amb Salari). A fi de propiciar una major oferta formativa en les distintes comarques de la Comunitat Valenciana, sembla oportú ampliar el termini en què les entitats poden sol·licitar ajudes per a la realització de cursos acollits a aquest programa. Igualment s'aclareixen i es reestructuren els programes d'actuació. Així mateix, a fi d'agilitar el procediment de sol·licitud d'admissió als cursos per part dels alumnes i el pagament de les ajudes a aquests, cal procedir a modificar l'articulat corresponent.  
Per això, fent ús de les facultats que em confereix la Llei 5/1983, de 30 de desembre, i el Decret 262/1995  
ORDENE  
Article únic  
1. Es modifica el paràgraf 4 de l'article cinqué de la versió en valencià, el text de la qual serà el següent:  
"4. Les ajudes econòmiques als alumnes, en els termes que regula l'article 15."  
2. Es modifica l'article 2 de l'Ordre de 22 de novembre de 1995, de la Conselleria de Treball i Afers Socials, el text del qual serà el següent:  
"Article segon. Mecanismes d'actuació.  
La Conselleria de Treball i Afers Socials podrà finançar les diferents actuacions per mitjà de la concessió d'ajudes a entitats beneficiàries: agents socials o entitats sense ànim de lucre, l'objecte dels quals siga formatiu i que realitzen directament les accions formatives o que aporten els mitjans docents adequats per al seu desenvolupament."  
3. Es modifica l'article 3 de l'Ordre de 22 de novembre de 1995, de la Conselleria de Treball i Afers Social, el tex del qual serà el següent:  
"Article tercer. Programes d'actuació  
1. Es desenvoluparan per mitjà de cursos presencials de sis-centes hores de durada, a raó de sis hores lectives per dia, en jornada partida de matí i vesprada. El nombre d'alumnes per curs serà de 20.  
2. Els cursos s'impartiran sense interrupcions tots els dies lectius del període.  
3. Els cursos seran de nivell bàsic i estaran compostos dels móduls següents:  
a) Mòdul de desenvolupament personal (120 hores lectives)  
- Millora de l'autoestima  
- Millora de les habilitats socials  
- Millora del raonament i la presa de decisions  
b) Mòdul de coneixements instrumentals (120 hores lectives)  
- Nivell I  
- Llenguatge:  
- Desenvolupament de l'expressió i comprensió oral  
- Desenvolupament de l'expressió i comprensió escrita  
- Ordenació de l'expressió mitjançant l'estudi estructural bàsic del llenguatge  
- Coneixement de normes ortogràfiques bàsiques  
- Millora del procés lector  
- ús de diccionaris, enciclopèdies, etc.  
- Matemàtiques:  
- Els nombres naturals  
- Les operacions bàsiques  
- Iniciació a lUús dels dels nombres decimals. Aplicacions a la vida quotidiana  
- Coneixement i ús de fracciones comunes. Aplicacions a la vida quotidiana  
- Domini del concepte de proporció i percentatge. Aplicacions a la vida quotidiana  
- Sistema mètric decimal. Aplicacions a la vida quotidiana  
- Figures geomètriques bàsiques. Aplicacions a la vida quotidiana  
Nivell II  
- Llenguatge:  
- Desenvolupament de l'expressió oral i escrita en diverses situacions  
- Interpretació del llenguatge oral i escrit  
- Desenvolupament de la capacitat crítica  
- Millora de l'expressió oral  
- Millora de la producció de textos escrits  
- Maneig fluïd del llenguatge dels mitjans de comunicació  
- Matemàtiques:  
- Nombres naturals, enters, decimals i racionals  
- Resolució de problemes de la vida quotidiana  
- Conceptes relacionats amb els múltiples i divisors  
- Recursos de síntesi i quantificació de la realitat  
- Representacions gràfiques senzilles i indicadors estadístics senzills  
Nivell III  
- Domini bàsic de l'idioma anglés  
- Introducció a la informàtica  
c) Mòdul d'assistència al treball (120 hores lectives)  
- Organització del món laboral  
- Alternatives d'organització del treball  
- Fonts d'informació d'ocupació  
- Tècniques de recerca d'ocupació  
- Normes bàsiques de Seguretat i Higiene en el Treball  
d) Mòdul de capacitació professional (240 hores lectives)  
- Domini de les habilitats relatives a una ocupació o ofici  
- Aplicació a aquesta activitat dels instruments adquirits en els mòduls precedents."  
4. Es modifica l'article 4 de l'Ordre de 22 de novembre de 1995, de la Conselleria de Treball i Afers Socials, el text del qual serà el següent:  
"Article quart. Naturalesa de les ajudes:  
Les ajudes esmentades en aquesta Ordre tindran naturalesa jurídica de subvenció a les entitats beneficiàries i aniran destinades a:  
- El finançament de les accions formatives desenvolupades a l'empara d'aquest programa.  
- Ajudes a l'alumnat assistent a les accions formatives."  
5. Es modifiquen els paràgrafs segon i quart de l'article 8 de l'Ordre de 22 de novembre de 1995, de la Conselleria de Treball i Afers Socials, el text dels quals serà el següent:  
"2. Presentació  
Les sol·licituds i la documentació annexa es presentaran en la Direcció General de Formació i Inserció Professional, o bé en les direccions territorials de Treball i Afers Socials d'Alacant, Castelló i València durant el termini de 45 dies naturals des de la publicació d'aquesta Ordre al Diari Oficial de la Generalitat Valenciana, sense perjudici del que estableix l'article 38 de la Llei 30/1992.  
4. Finalització.   
En el termini màxim de 30 dies hàbils comptadors des del dia de la finalització de presentació de sol·licituds, el director general de Formació i Inserció Professional resoldrà sobre les ajudes sol·licitades. Transcorregut aquest termini es considerarà aprovada l'acció presentada sobre la qual no haja hagut resposta, sempre que haurà crèdit suficient per satisfer-la."  
6. Es modifica la rúbrica del capítol III de l'Ordre de 22 de novembre de 1995, de la Conselleria de Treball i Afers Socials en els següents termes:  
"Capítol III  
Alumnat"  
7. Es modifica el text de l'article 13 de l'Ordre de 22 de novembre de 1995, de la Conselleria de Treball i Afers Socials en els següents termes:  
"Article tretze. Quantia de les ajudes  
Els alumnes que seran admesos als cursos percebran com a ajuda la quantitat fixada com a salari mínim interprofessional (per a 1995), és a dir, 62.700 pessetes mensuals, sempre que no tinguen faltes d'assistència o que les justifique documentalment en la forma requerida."  
8. Es modifica el text de l'article 14 de l'Ordre de 22 de novembre de 1995, de la Conselleria de Treball i Afers Socials en els següents termes:  
"Article catorze. Procediment  
1. Sol·licitud d'inclusió en els cursos  
Els candidats que desitgen accedir als cursos ho sol·licitaran en el model oficial acompanyat dels següents documents:  
a) Fotocòpia del DNI  
b) Certificat expedit per l'INEM dels dies de permanència com a demandant d'ocupació i de no rebre prestacions per desocupació.  
c) Certificat de residència lliurat per l'ajuntament corresponent.  
d) Informe sobre la vida laboral expedit per la Tresoreria de la Seguretat Social.  
e) Acreditació de la titulació acadèmica màxima obtinguda.  
La informació dels cursos aprovats i de les seues entitats impartidores estarà exposada en els taulers d'anuncis de la Direcció General de Treball i Afers Socials i en els centres de Formació i Inserció Professional, on es podrà recollir el model oficial de sol·licitud.  
2. Lloc i termini de presentació de sol·licituds  
Les sol·licituds es presentaran en el domicili de les entitats impartidores dels cursos. La data d'inici del curs serà establerta per l'entitat i l'exposarà al seu tauler d'anuncis. Les sol·licituds es presentaran, si més no, 15 dies naturals abans de l'inici del curs. Els candidats als cursos, es dirigiran a una sola entitat per a sol.licitar la seua inclussió al curs del seu interés.  
3. Selecció  
L'entitat efectuarà la selecció dels candidats d'acord amb les instruccions que a aquest efecte emetrà la Direcció General de Formació i Inserció Professional. Una vegada realitzada la selecció, l'entitat en farà públics els resultats."  
9. Es modifica el paràgraf 1 de l'article 15 de l'Ordre de 22 de novembre de 1995, el text del qual serà el següent:  
"1. L'entitat beneficiària queda obligada a pagar les ajudes corresponents als alumnes per mesos vençuts."  
València, 21 de desembre de 1995  
El conseller de Treball i Afers Socials  
JOSÉ SANMARTíN ESPLUGUES


Còpia Permalink ELI